*Službeni glasnik*

*Općine Šodolovci*

Godina XXI \_ Šodolovci, 16. studenoga 2018. Broj 9\_

**SADRŽAJ**

***AKTI OPĆINSKOG VIJEĆA:***

**1. Zaključak o usvajanju zapisnika sa 12. sjednice Općinskog vijeća Općine Šodolovci**

**2. Odluka o izmjenama i dopunama Odluke o koeficijentima za obračun plaće službenika Jedinstvenog upravnog odjela Općine Šodolovci,**

**3. Odluka o mjerama za sprječavanje nepropisnog odbacivanja otpada i mjerama za otklanjanje odbačenog otpada na području Općine Šodolovci**

***AKTI OPĆINSKOG NAČELNIKA:***

**1. Operativni Program održavanja nerazvrstanih cesta općine Šodolovci u zimskom razdoblju 2018./2019. godine**

Na temelju članka 31. Statuta Općine Šodolovci („službeni glasnik općine Šodolovci“ broj 3/09, 2/13, 7/16 i 4/18) Općinsko vijeće Općine Šodolovci na 13. sjednici održanoj dana 15. studenoga 2018. godine donosi

**ZAKLJUČAK**

**o usvajanju zapisnika s 12. sjednice Općinskog vijeća**

**Općine Šodolovci**

Članak 1.

Usvaja se Zapisnik s 12. sjednice vijeća Općine Šodolovci, održane 07. rujna 2018. godine.

Članak 2.

Ovaj Zaključak objavit će se u „Službenom glasniku Općine Šodolovci“.

KLASA: 021-05/18-01/

URBROJ: 2121/11-18-1

Šodolovci, 15. studenoga 2018. PREDSJEDNIK OPĆINSKOG VIJEĆA:

 Tomislav Starčević, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 31. Statuta Općine Šodolovci („službeni glasnik općine Šodolovci“ broj 3/09, 2/13, 7/16 i 4/18) Općinsko vijeće Općine Šodolovci na 13. sjednici održanoj 15. studenoga 2018. donosi

**ODLUKU**

**o izmjenama i dopunama Odluke o koeficijentima za obračun plaće**

**službenika Jedinstvenog upravnog odjela Općine Šodolovci**

Članak 1.

Članak 2. Odluke o koeficijentima za obračun plaće službenika Jedinstvenog upravnog odjela Općine Šodolovci („službeni glasnik općine Šodolovci“ broj 6/17) mijenja se i glasi:

„Koeficijenti za obračun plaće iznose:

RADNO MJESTO KOEFICIJENT

Pročelnik 2,21

Viši stručni suradnik za računovodstvene i financijske poslove 2,10

Računovodstveni referent 1,45“

Članak 2.

Ova Odluka objavit će se u „službenom glasniku Općine Šodolovci“ a stupa na snagu osmog dana od dana objave.

Klasa: 120-02/17-01/1

Urbroj: 2121/11-18-2

Šodolovci, 15. studenoga 2018. PREDSJEDNIK OPĆINSKOG VIJEĆA:

 Tomislav Starčević, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 36. stavka 13. Zakona o održivom gospodarenju otpadom („Narodne novine“ broj 94/13 i 73/17) i članka 31. Statuta Općine Šodolovci („službeni glasnik općine Šodolovci“ broj 3/09, 2/13, 7/16 i 4/18), Općinsko vijeće Općine Šodolovci na 13. sjednici održanoj 15. studenoga 2018. godine donosi

**ODLUKU**

**o mjerama za sprječavanje nepropisnog odbacivanja otpada**

**i mjerama za uklanjanje odbačenog otpada na području Općine Šodolovci**

**Članak 1.**

Ovom odlukom utvrđuje se način provedbe:

* mjera za sprječavanje nepropisnog odbacivanja otpada i
* mjera za uklanjanje otpada odbačenog u okoliš.

**Članak 2.**

Nepropisno odbačenim otpadom u smislu ove Odluke, smatra se naročito:

* otpad odbačen u okoliš,
* otpad ostavljen na javnim površinama,
* opasni i građevinski otpad odbačen na javnim površinama.

**Članak 3.**

 Mjere za sprječavanje nepropisnog odbacivanja otpada i mjere za uklanjanje odbačenog otpada su:

* provođenje nadzora na području Općine Šodolovci radi utvrđivanja postojanja odbačenog otpada,
* postavljanje znakova upozorenja o zabrani odbacivanja otpada na lokacijama za koje se očevidom utvrdi da se ponavlja nepropisno odbacivanje otpada,
* funkcioniranje sustava za zaprimanje obavijesti o nepropisno odbačenom otpadu i uspostava sustava evidentiranja lokacija odbačenog otpada,
* periodične akcije uklanjanja nepropisno odbačenog otpada na području Općine Šodolovci,
* edukacije građana (distribucija letaka, izobrazno-informativne aktivnosti u vezi gospodarenja otpadom i sl.).

**Članak 4.**

U Općini Šodolovci uspostavljen je sustav za zaprimanje obavijesti o nepropisno odbačenom otpadu i evidentiranju lokacija odbačenog otpada.

Sustav za zaprimanje obavijesti o nepropisno odbačenom otpadu uspostavljen je putem web stranice Općine Šodolovci [www.sodolovci.hr](http://www.sodolovci.hr) u rubrici „Obavijesti- Prijava nepropisno odbačenog otpada“ gdje se putem priloženog obrasca i njegovom dostavom na mail opcina-sodolovci@os.t-com.hr, poštom na adresu Općina Šodolovci, Ive Andrića 3, Šodolovci, 31216 Antunovac odnosno osobnim dolaskom u općinsku upravu, može izvršiti prijava nepropisno odbačenog otpada. Isto tako prijava se može podnijeti telefonskim putem na broj: 031/296-082.

Općina Šodolovci, odnosno općinski načelnik, dalje postupaju sukladno navedenom Zakonu o održivom gospodarenju otpadom.

**Članak 5.**

Sustav evidentiranja lokacija odbačenog otpada uspostavljen je sukladno zakonskim propisima što podrazumijeva unos informacija o lokacijama odbačenog otpada u evidencije koje vodi Jedinstveni upravni odjel Općine Šodolovci.

**Članak 6.**

Zakonsku obvezu redovitog godišnjeg nadzora područja Općine Šodolovci radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada, provodit će djelatnici Komunalnog trgovačkog društva Šodolovci d.o.o. u suradnji s Jedinstveni upravnim odjelom Općine Šodolovci.

**Članak 7.**

 Na lokacijama na kojima se dvije godine uzastopno uoči nepropisno odbacivanje otpada postavit će se znakovi upozorenja o zabrani odbacivanja otpada.

**Članak 8.**

Radi provedbe mjera iz članka 1. točke 2. ove odluke Komunalno trgovačko društvo Šodolovci d.o.o. će uz podršku Koncesionara koji obavlja uslugu prikupljanja, odvoza i zbrinjavanja komunalnog otpada s područja Općine Šodolovci provoditi periodične akcije uklanjanja nepropisno odbačenog otpada s javnih površina, koji će se provoditi dva puta odnosno po potrebi.

**Članak 9.**

Općina Šodolovci ima pravo na naknadu troška uklanjanja nepropisno odloženog otpada na javnu površinu od onečišćivača, ukoliko je on poznat.

**Članak 10.**

Sredstva za provedbu mjera iz članka 1. ove Odluke osigurati će se u proračunu Općine Šodolovci.

**Članak 11.**

Općinski načelnik podnosi općinskom vijeću izvješće o lokacijama i količinama odbačenog otpada, troškovima uklanjanja odbačenog otpada i provedbi mjera iz članka 1. ove odluke, do 31. ožujka tekuće godine za prethodnu kalendarsku godinu.

**Članak 12.**

Ova Odluka objavit će se u „službenom glasniku općine Šodolovci“ a stupa na snagu osmog dana od dana objave.

KLASA: 351-02/18-01/1

URBROJ: 2121/11-18-1

Šodolovci, 15. studenoga 2018. PREDSJEDNIK OPĆINSKOG VIJEĆA:

 Tomislav Starčević, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Temeljem članka 46. Statuta Općine Šodolovci („Službeni glasnik Općine Šodolovci“ br. 3/09, 2/13, 7/16 i 4/18) Općinski načelnik Općine Šodolovci dana 05. studenoga 2018. godine donosi

**OPERATIVNI PROGRAM**

**radova na održavanju nerazvrstanih cesta**

**općine Šodolovci u zimskom razdoblju**

**2018./2019. godine**

**UVOD**

 Pod održavanjem cesta u zimskom uvjetima podrazumijevaju se radovi neophodni za održavanje cesta i sigurnog odvijanja prometa za režim prometa u zimskim uvjetima koji su određeni posebnim propisima.

**Stupnjevi pripravnosti**

**I stupanj:** Uvodi se od 15.11.2018. godine do 15.03.2019. godine, a prema Operativnom programu.

**II stupanj**: Uvodi se kad temperatura zraka oscilira oko O° C uz mogućnost oborina do pojave poledice. Vrše se preventivni radovi na sprečavanju poledice na opasnim mjestima.

**III stupanj**: Uvodi se kada se očekuje dugotrajnije padanje snijega koje zahtjeva posebne radove, uklanjanje snijega sa kolnika.

**IV stupanj**: Uvodi se kada snježne oborine uz jak vjetar imaju karakter elementarne nepogode i kada raspoloživi broj ljudi i mehanizacije nisu dovoljni za uklanjanje snijega.

Operativni program utvrđuje:

* prioritete održavanja,
* mjesto pripravnosti zimske službe
* redoslijed i prvenstvo izvođenja radova na održavanju cesta u zimskim uvjetima.

Komunalno trgovačko društvo Šodolovci održava nerazvrstane ceste na području Općine Šodolovci, na temelju Ugovora sklopljenog između Komunalnog trgovačkog društva Šodolovci i Općine Šodolovci.

**Obveze Općine Šodolovci**:

Obaviti dogovore o provođenju zimske službe sa MUP, Policijskom upravom Osječko-baranjskom, Upravom za ceste Osječko-baranjske županije.

**Obveze Komunalnog trgovačkog društva Šodolovci**

* uređenje stacionara za stalno mjesto pripravnosti
* osiguravanje vozila, telefonske veze
* izvršiti provjeru i nabavu potrebnih količina posipala (soli)
* pripremu potrebnih strojeva kako slijedi:
1. transporter T5 WW
2. kombinirka JCBX3 opremljena ralicom i posipačem.

**MJESTO PRIPRAVNOSTI**

Radi učinkovitog djelovanja zimske službe organizira se stalno mjesto pripravnosti za ljudstvo, sredstva veze i strojni park te se imenuje odgovorna osoba.

Stalno mjesto pripravnosti je u sjedištu Komunalnog trgovačkog društva Šodolovci, Rušera Boškovića 42, Koprivna.

Odgovorne osoba: Mile Zlokapa, načelnik Općine Šodolovci, 091/600-3706 i direktor Komunalnog trgovačkog društva Šodolovci Vojislav Stojčić, 091/600-3708.

Vozače pojedinih vozila, rukovaoce radnih strojeva, ostale potrebne radnike za rad u zimskoj službi te strojeve i vozila odredit će dogovorno načelnik Općine i direktor Komunalnog trgovačkog društva.

**NADZOR:**

Općina Šodolovci, Šodolovci, Ive Andrića 3, tel. 296-082, općinski načelnik Zlokapa Mile, dipl. ing., kućna adresa: Silaš, B. Kidriča 35, tel. 091/600-3706

**PRIORITET I REDOSLIJED INTERVENCIJA**

Obzirom na dužinu putne mreže na cestama se ne može intervenirati istovremeno, nego prema važnosti pojedinih putnih pravaca.

Državne, županijske i lokalne ceste održava „Cesting“ d.o.o. Osijek.

Ostale nerazvrstane ceste Općine Šodolovci održava Komunalno trgovačko društvo Šodolovci.

U I prioritet održavanja uključuju se prilazi školama, autobusnim ugibalištima, trgovinama.

Popis ulica I prioriteta održavanja:

* Trg Slobode
* Sime Matavulja
* Ruđera Boškovića
* Nikole Tesle
* Kozaračka
* Bosanska
* 4. jula
* Braće Krunić
* Braće Marčetić
* Šijanova
* Starčevićeva
* Dragosavljevićeva
* Smiljanićeva
* Petra Vukše
* 1. Maja
* Proleterska
* Borisa Kidriča- dio od županijske ceste prema silosu
* Slavonska,
* Sportska (Paulin Dvor)

Standard održavanja putnih pravaca I prioriteta:

* širina čišćenja kolnika 2 vozne trake po 2,5 metra
* posipanje solju vrši se jednim prolazom posipača po sredini
* očišćen kolnik mora biti prolazan i sposoban za vožnju, uz naslagu snijega ravnomjerno raspoređenu i na vlažnoj podlozi, koji može trajnije ostati
* ovakvo stanje prometnica mora se postići za 5 sati po prestanku padavina i održavat će se na čitavoj dužini prometnica.
* U II prioritet održavanja uključuju se sve ostale ulice od manjeg prometnog značaja za općinu Šodolovci.
* očišćenost prometnica II prioriteta mora se postići najkasnije 24 sata poslije prestanka padavina.

**REDOSLIJED IZVOĐENJA RADOVA NA ODRŽAVANJU CESTA U ZIMSKIM UVJETIMA**

1. sprječavanje poledice
2. uklanjanje snijega sa lokalnih cesta
3. uklanjanje snijega sa pješačkih površina

**OSTALI RADOVI:**

 Nakon prestanka vremenskih nepogoda, a po završetku radova na čišćenju prometnica pristupa se radovima kako slijedi:

* uklanjanje snijega sa autobusnih ugibališta
* proširenje očišćenih kolnika i prilaza
* odvoženje snijega iz mjesnih središta ukoliko veće količine snijega onemogućavaju odvijanje prometa vozila i pješaka.

**SREDSTVA ZA PROVEDBU OPERATIVNOG PROGRAMA**

 Sredstva potrebna za provedbu ovog programa osigurat će se u Proračunu Općine Šodolovci.

 Za provedbu ovog Operativnog programa zadužuje se Jedinstveni upravni odjel.

 Ovaj Operativni program stupa na snagu danom donošenja i bit će objavljen u „Službenom glasniku Općine Šodolovci“, a primjenjuje se od 15. studenog 2018. godine.

Klasa: 340-09/18-01/1

Urbroj: 2121/11-18-1

Šodolovci, 05. studenoga 2018.

 OPĆINSKI NAČELNIK:

 dipl. ing. Zlokapa Mile, v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_